[{"text_idx": "#000001", "text": "Mae Bartana yn defnyddio ffotograffiaeth, delweddau symudol, sain a gosodiadau i greu delweddau cymhleth sy\u2019n cwmpasu technegau dogfennu, efelychu ac ail-greu i archwilio perthynas yr unigolyn a\u0302 strwythurau cymdeithasol."}, {"text_idx": "#000002", "text": "Gan ganolbwyntio\u2019n aml ar draddodiadau a hanes Israel neu gymunedau eraill a chanddynt gysylltiadau cryf a\u0302 hanes Iddewig-Israelaidd, mae gwaith Bartana yn ymdrin a\u0302 materion yn ymwneud a\u0302 chenedlaetholdeb a hunaniaeth. Mae ei gwaith yn archwilio manylion ac arferion bywyd bob dydd, gan eu cysylltu a\u0302 gweithredoedd y wladwriaeth a chysgod parhaus rhyfel ac ansicrwydd yn ei gwlad. Yn ddiweddar, galwodd ei hun yn \u2018anthropolegydd amatur\u2019, gan gydnabod ei bod yn adlewyrchu ac yn herio\u2019r cysylltiadau gwleidyddol a diwylliannol y mae ei gwlad yn enwog amdanynt."}, {"text_idx": "#000003", "text": "Yn 2006 cafodd Bartana wahoddiad i weithio yn Warsaw, Gwlad Pwyl, sef gwlad a arferai fod yn gartref i ryw 3 miliwn o Iddewon cyn i\u2019r Natsi\u0308aid ei goresgyn yn ystod yr Ail Ryfel Byd. Daeth Geto Warsaw yn gymuned ynddi ei hun, ac mae\u2019r marwolaethau a ddigwyddodd yno yn sgil clefydau neu gludo pobl i wersylloedd crynhoi bellach yn rhan barhaol o hanes. Ar y safle, fe wnaeth Bartana adeiladu cibwts allan o bren, gan ffilmio\u2019r gwaith adeiladu. Fel rhan o\u2019r fenter, aeth ati i sefydlu\u2019r Jewish Renaissance Movement in Poland (JRMiP)."}, {"text_idx": "#000005", "text": "Please click images to enlarge"}, {"text_idx": "#000006", "text": "Cymerwch ran yn ein harolwg a rhowch wybod i ni beth yw eich barn?"}]